Document ID: 32001R1101

Κανονισμός (ΕΚ) αριθ. 1101/2001 της Επιτροπής
της 5ης Ιουνίου 2001
για τον καθορισμό των ποσοστών μειώσεως που θα εφαρμοστούν στις αιτήσεις χορηγήσεως μεριδίων στους μη παραδοσιακούς εμπορευομένους στο πλαίσιο των δασμολογικών ποσοστώσεων κατά την εισαγωγή μπανανών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 τον Συμβουλίου, της 13ης Φεβρουαρίου 1993, για την κοινή οργάνωση αγοράς στον τομέα της μπανάνας(1), όπως τροποποιήθηκε τελευταία από τον κανονισμό (ΕΚ) αριθ. 216/2001(2),
τον κανονισμό (ΕΚ) αριθ. 896/2001 της Επιτροπής, της 7ης Μαΐου 2001, περί των λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου σχετικά με το καθεστώς εισαγωγής μπανανών στην Κοινότητα(3), και ιδίως το άρθρο 29 παράγραφος 3,
Εκτιμώντας τα ακόλουθα:
(1) Σε εφαρμογή του άρθρου 29 παράγραφος 3 του κανονισμού (ΕΚ) αριθ. 896/2001, η Επιτροπή, σε συνάρτηση με τη διαθέσιμη ποσότητα των δασμολογικών ποσοστώσεων και λαμβάνοντας υπόψη τις ανακοινώσεις που πραγματοποιήθηκαν από τα κράτη μέλη για το σύνολο των μεριδίων που ζητήθηκαν, καθορίζει τις ποσότητες για τις οποίες χορηγούνται μερίδια στους μη παραδοσιακούς εμπορευομένους, για το δεύτερο εξάμηνο του 2001.
(2) Σύμφωνα με τις ανακοινώσεις που πραγματοποιήθηκαν από τα κράτη μέλη, σε εφαρμογή του άρθρου 29 παράγραφος 2, το συνολικό ποσό των μεριδίων που ζητήθηκαν ανέρχεται σε 4214601 τόνους για το σύνολο των μη παραδοσιακών εμπορευομένων Α/Β και σε 148043 τόνους για το σύνολο των μη παραδοσιακών εμπορευομένων C.
(3) Συναρτήσει των διαθέσιμων ποσοτήτων για τις δασμολογικές ποσοστώσεις για το δεύτερο εξάμηνο, που καθορίστηκαν στο άρθρο 28 παράγραφος 1 του κανονισμού (ΕΚ) αριθ. 896/2001, του μέρους που χορηγήθηκε σε καθένα από τους μη παραδοσιακούς εμπορευομένους σύμφωνα με το άρθρο 2 του ιδίου κανονισμού, καθώς και του όγκου των αιτήσεων που προαναφέρθηκαν, πρέπει να καθοριστεί το ποσοστό μειώσεως που θα εφαρμοστεί σε κάθε αίτηση χορηγήσεως μεριδίου, στο πλαίσιο των δασμολογικών ποσοστώσεων Α/Β και C, αντιστοίχως.
(4) Οι διατάξεις του παρόντος κανονισμού πρέπει να ισχύσουν αμέσως, λαμβάνοντας υπόψη τις προθεσμίες που καθορίστηκαν από τον κανονισμό (ΕΚ) αριθ. 896/2001,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο πλαίστο των δασμολογικών ποσοστώσεων Α/Β και C, που προβλέπονται στο άρθρο 18 του κανονισμού (ΕΟΚ) αριθ. 404/93, σε εφαρμογή του άρθρου 29 παράγραφος 3 του κανονισμού (ΕΚ) αριθ. 896/2001, σε κάθε αίτηση χορηγήσεως μεριδίου που υποβάλλεται από ένα μη παραδοσιακό εμπορευόμενο, εφαρμόζεται για το δεύτερο εξάμηνο του 2001, το ακόλουθο ποσοστό μειώσεως:
ΘΕΣΗ ΠΙΝΑΚΑ
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Ιουνίου 2001.

Labels: 3
17